52. schôdza NR SR - 5.deň - A. dopoludnia
Dátum: 2026-06-01
Poslanec: Jakab, Július (SLOVENSKO)
Druh vystúpenia: Vystúpenie v rozprave

Dámy a páni, máme tu ministra vnútra, ktorý pred malou chvíľou sa bežal ukryť pod balkón, aby nemusel čeliť konfrontácii, aby nemusel sedieť na svojom mieste. Však v poriadku. Môže sa tu ponevierať po tejto sále. Všetci sme tu na neho čakali minulý týždeň. Nech nám vysvetlí teda zákon o tom, ako ide trikrát zvyšovať alebo trojnásobne zvyšovať pokuty za priestupky pre ľudí na Slovensku. Tak prosím vás pekne, za túto debatu, ktorú sme tu zviedli, sme sa dozvedeli akurát to, že minister Šaško o tom nevedel povedať absolútne nič. Ministerka Saková nedokázala povedať absolútne nič. No a teraz tu máme ministra vnútra, ktorý sa tu poneviera, schováva sa pod balkónom, len aby nemusel čeliť tomu, že sa prihlási do rozpravy a že povie, ako tento zákon pripravil a teda vyvráti všetko to, čo sme tu zatiaľ počuli. Napríklad to, že tento zákon je protiústavný, zjavne protiústavný a povedali to tu viacerí moji predrečníci. Alebo, že trojnásobne sa zvyšujú pokuty občanom, ale štátne orgány, tak tým pokuty za ich priestupky zostávajú nezmenené. Tá výška. Tým sa nezvyšuje trojnásobne. Za porušenie pri odpovedaní 211, teda podľa zákona o informáciách, ktoré si môžete vy podať, môžete sa aj ministerstvo dopytovať a keď sa vyhýba, neinformuje vás, neodpovedáva, tak ministerstvu za to hrozia sankcie. No tak tie sa nezvyšujú. Tie sú, tie zostávajú na rovnakej úrovni. Ale vy, keď spravíte chybu, vážení občania, tak vám sa tie pokuty ztrojnásobujú. Už nebudete platiť obyčajnú pokutu 33 € minimálnu, ale 100 € minimálnu. Pri rozkaznom konaní nebudete platiť minimálne 250 €, ale 750 €, ale také ministerstvo, keď si povedia, že vašu žiadosť o prístup k informáciám, ktoré vy, samozrejme, si všetko platíte, lebo vy platíte aj tých zamestnancov, ktorí vám odpovedajú na tie 211. Vy si platíte tých úradníkov, vy si platíte ministerstvo, vy platíte ministra Duckého sa pod balkónom. Toto všetko platíte, ale oni, keď porušia svoje povinnosti, tak ich žiadny trojnásobne zvýšený trest nečaká. To sme sa dozvedeli a tiež sme sa dozvedeli, že toto opatrenie nemá žiaden vplyv na rozpočet. Nemá žiaden vplyv na rozpočet, čiže trojnásobné zvyšovanie pokút vraj tomu štátu neprinesie nič, lebo oni to nedokážu napočítať. Je to proste obrovská zložitosť napočítať, koľko prinesie do štátneho rozpočtu trojnásobné zvýšenie pokút. A podľa mňa sa ešte dnes dozvieme aj iné veci a preto ešte chcem poďakovať všetkým kolegom, ktorí sa prihlasujú do rozpravy a rozoberajú a čítajú si ten zákon, pretože ja som už unavený, úprimne vám poviem, z toho, ako táto vláda nič iné nerobí, len zdiera ľudí. Ja som to tu hovoril aj minulý týždeň. Pýtal som sa pani Sitek Sakovej, že kde sú prorastové opatrenia a či toto je prorastové opatrenie, jedno z nich. Že idú zvyšovať pokuty trojnásobne. No tak vidíte v odôvodnení, že oni nevedia ani napočítať, koľko to prinesie do rozpočtu. Hlavne, že o prorastových opatreniach tu počúvame koľko? Päť mesiacov? Ja som videl všetky tie prorastové opatrenia, ktoré dostali zamestnávatelia aj odborári. Ja neviem, možno vám to ušlo, ale ak ste si pozreli tlačovú konferenciu zamestnávateľov a odborárov, tak oni povedali, že z toho, čo dostali od vlády, prorastové nie je absolútne nič. A pán Mierna teda povedal, že už aby sa pripravilo legislatívne znenie a že teraz na vláde tento týždeň idú schvaľovať legislatívu na tie prorastové opatrenia, ktoré ale zamestnávatelia, zamestnanci, ktorých sa to má najviac týkať, hovoria, že to nezmení absolútne nič. Tak to je podľa mňa ako Cúvakovo, to je Potemkinova dedina. To je príprava prorastových opatrení, ktoré nemajú zmeniť absolútne nič, ale tu je trojnásobné zvyšovanie pokút. Ako keby nebolo dosť. Ako keby nebolo dosť všetkých tých káuz a všetkého toho zvyšovania v konsolidáciách, ktoré ľudia už zažili. Že sa im zvýšili DPH-čky, daň z cukru, zobrali ste im 200 € na dieťa, rodičovský dôchodok, všetko ste im pobrali, na druhý pilier ste im siahli. Ale ešte treba zvýšiť trojnásobne pokuty. Alebo, aby išli makať obecné práce robiť. To je presne to perfektné riešenie Šuta Eštoka. Oni sa tu najprv nahádžu do parlamentu. Prvé kroky, čo spravia, ako sa dostanú k moci, je presne to, kvôli čomu bojovali, že aby si poznižovali trestné sadzby, to vedia urobiť hneď expresne rýchlo a chirurgicky presne. Chirurgicky presne, aby 500 ľudí bolo prepustených z basy, aby 3500 ľuďom boli ukončené trestné stíhania. Potom, aby generálny prokurátor rozprával, ako vyšetrovania korupcie a podvodov klesli o 70 %, že to sa zrazu vyparilo, ako hovorí Robert Fico. Fuč. To je normálne fuč. To vedia urobiť pomerne rýchlo a pomerne presne. Alebo zvýšiť si platy, za tri dni od oznámenia si ministri zdvojnásobili platy, za štyri dni od oznámenia rušili špeciálnu prokuratúru, za jeden deň od oznámenia rušili kajúcnikov. V sobotu vedia rokovať o tom, aby zrušili úrad na ochranu oznamovateľov, však pán Šuta Eštok, ktorý to priniesol v sobotu na rokovanie vlády. Hlavne, aby rýchlo, rýchlo. A potom dostáva ministerstvo vnútra pokuty za rozsudky a ľudia to musia platiť, tie státisíce eur. Ja hovorím, že hmotnú zodpovednosť na vás, minister Šuta Eštok. Lebo vy sem prídete s trojnásobným zvýšením pokút a ja sa pýtam, čo tí ľudia od vás majú čakať. Čakajú trikrát lepšie služby? Majú pocit, že policajti sa majú trikrát lepšie? No nie. Vy ste hovorili, že dáte hlavu na klát za policajtov a nič ste pre nich neurobili. Platy sa im nezvýšili. A teraz, keď rozprávate, že sa im budú zvyšovať, tak vám už nikto neverí. Taký ste vy, minister vnútra. Čo dostanú za to? Trikrát lepšie hasičské autá? Ale kdeže, akurát tak trikrát predražené hasičské autá. Preto potrebujete trojnásobne zvyšovať pokuty. A potom si pozeráme videá, ktoré natočili hasiči, ako sa im tie hasičské autá rozpadávajú. Alebo trojnásobne predražené, čo trojnásobne? Trojnásobne nepotrebné košele z kávových zŕn? To je to, čo dostanú trojnásobne lepšie ľudia za to, že im zvyšujete trojnásobne pokuty? Minister vnútra Šuta Eštok? Podľa mňa dostanú akurát tak trojnásobné platy vládnych činiteľov, lebo to ste schopní urobiť, dať si trojnásobné renty a trojnásobne zadlžiť Slovenskú republiku. To jediné ste schopní urobiť. Takže vás vyzývam, minister vnútra, poďte sem sa postaviť a poďte porozprávať, ako je možné, že zvyšujete minimálne pokuty z 33 € na 100 €, z 250 na 750. Všetko sa to má týkať iba ľudí, ale ministerstva sa nemá týkať nič. Neviete to ani vypočítať, čo to prinesie štátu. Dokonca je to v rozpore s ústavou. Akože prinášate totálne paškvily, ktoré poškodzujú ľudí, namiesto toho, aby ste plnili sľuby. Znova sa vrátim k tomu, kde je ministerka Saková, ktorá tu sedela minulý týždeň s prorastovými opatreniami, o ktorých počúvame päť mesiacov a o ktorých hovoria tí, ktorých sa majú týkať, zamestnávatelia a zamestnanci, že nič neprinesú Slovenskej republike, že to nič nepomôže. Kde sú lacné potraviny a energie, čo ste sľubovali na billboardoch aj s prezidentom Pellegrinim, ktorý sa takto preklamal až do Prezidentského paláca podvodnou kampaňou, v ktorej ste mu pomáhali, Šuta Eštok. Svojimi platenými príspevkami, ktoré boli mimo zákona, alebo influencermi, ktorí boli mimo zákona počas moratória, ktorí ho podporovali, alebo peniazmi od sestry, čo vy ani neviete ísť do banky si skontrolovať prevody a potom to mlžíte a dostávate za to pokuty, ktoré ale Pellegrini ani nedostane. Tak ľuďom sa ztrojnásobia pokuty, ale Pellegrini za to, že mal podvody v prezidentskej kampani a má dostať pokutu 10 000 €, tak jeho sa to zázračne netýka, lebo on má imunitu. To je vaša politika, Šuta Eštoka. Však sa tu postavte a povedzte, ako nič iné nerobíte, len zdierate tých ľudí. A že nič trojnásobne lepšie nedostanú. Ani klientské centrá, ani trojnásobne kratšie rady v tom klientskom centre nie sú. Že za všetko si musia priplatiť, čakať dlhšie, pozerajú sa na zničený štát aj na zničené zdravotníctvo od Šutu, pardon, od Šaška, vášho nominanta na ministerstve zdravotníctva, ktorý tam ešte ťahá stále ten dvojmiliardový tender, neukončený, nevie vyhlásiť nový a tí sponzori strany HLAS, ktorí mali byť v pozadí podľa Andreja Danka, tak tí len čakajú, kedy zažalujú Slovenskú republiku a vysúdia z toho desiatky miliónov eur. Však poďte sem porozprávať o tých trojnásobne zvýšených pokutách, Šuta Eštok, a o službách štátu, ktoré vy dávate ľuďom za to, že ich neustále zdierate. Nevidia absolútne nič. Všetko, na čo ste siahli, je totálny chaos a panika. Aj energo dotácie. Aká je energopomoc, na ktorú ste sa chystali dva a pol roka? Je trojnásobne lepšia ako bola za predchádzajúcej vlády? Nie, totálne ste to sprznili. Dva a pol roka ste hovorili o adrese energopomoci a nakoniec poslanci dostávali energošeky a dôchodcovia so 400 € dôchodkami nedostávali absolútne nič. To sú presne zákony, a ešte môžete na nich robiť aj tri roky, budú stále rovnako zbabrané. Presne tak, ako je všetko babráctvo, čo robí strana HLAS. Bohužiaľ, tak to je. Ale zatiaľ kauzy viete robiť úplne exkluzívne a o nich počúvame každý jeden deň. Takže poslednýkrát vyzývam skrývajúceho sa pod balkónom Šutu Eštoka, aby prišiel sem povedať ľuďom, prečo ich potrebuje skasnúť, keď daňovým podvodníkom znížil trestné sadzby, keď máme najväčší únik daní práve vďaka tomu, že znížili trestné sadzby. Kriminálnici sa potulujú po uliciach, lebo ste znížili trestné sadzby, ale bežných ľudí potrebujete pokutovať trojnásobne viac. Ďakujem pekne. Trestné sadzby, ale bežných ľudí potrebujete pokutovať trojnásobne viac. Ďakujem pekne. Pán poslanci, prosím.